VENDIM 
Nr. 1054, datë 23.12.2015 

PËR MIRATIMIN E RREGULLIT TEKNIK “PËR PËRPUTHSHMËRINË ELEKTROMAGNETIKE”[footnoteRef:1] DHE PЁRCAKTIMIN E LISTЁS  SË STANDARDEVE TË HARMONIZUARA [1:  Direktiva 2004/108/EC, datë 15 dhjetor 2004, “Mbi përafrimin e ligjeve të Shteteve Anëtare në lidhje me përputhshmërinë elektromagnetike”, që shfuqizon Direktivën 89/336/EEC, Numri Celex 32004L0108; Fletorja Zyrtare e Bashkimit Evropian, seria L, nr. 390, datë 31.12.2004, faqe 24-37.  ] 


Në mbështetje të nenit 100 të Kushtetutës dhe të neneve pika 17, 5, pika 2, 3, pika 17, 6 dhe 42, të ligjit nr.10489, datë 15.12.2011, “Për tregtimin dhe mbikëqyrjen e tregut të produkteve joushqimore”, të ndryshuar, me propozimin e ministrit të Zhvillimit Ekonomik, Turizmit, Tregtisë dhe Sipërmarrjes, Këshilli i Ministrave

VENDOSI:

1. Miratimin e rregullit teknik “Për përputh-shmërinë elektromagnetike”, sipas tekstit bashkëlidhur, që është pjesë e këtij vendimi.
2. Përcaktimin e listës së standardeve të harmonizuara shqiptare, me karakter referues për prezumimin e konformitetit të pajisjeve, referuar në pikën 1, sipas listës bashkëlidhur, që është pjesë e këtij vendimi.
3. Standardet e harmonizuara shqiptare, numrat dhe titujt e të cilëve janë përfshirë në listën e përmendur në pikën 2, të këtij vendimi, shërbejnë si dokumente reference për prezu-mimin e konformitetit të pajisjeve, referuar në pikën 1, me kërkesat thelbësore të sigurisë, të përcaktuara në rregullin teknik të këtij vendimi.
4. Ngarkohet Ministria Zhvillimit Ekono-mik, Turizmit, Tregtisë dhe Sipërmarrjes për zbatimin e këtij vendimi.
Ky vendim hyn në fuqi pas botimit në Fletoren Zyrtare dhe i shtrin efektet e zbatimit të tij nga data 1.1.2016.  

KRYEMINISTRI
Edi Rama

